John Kirby diskuton udhëtimin e presidentit Biden me VOA
Presidenti i SHBA-së Joe Biden ka një axhendë 'të gjerë' në udhëtimin katër-ditor në Lindjen e Mesme, i tha Zërit të Amerikës koordinatori i Këshillit të Sigurisë Kombëtare.
Presidenti amerikan Joe Biden mbërriti sot (të mërkurën) në Izrael, duke filluar kështu një turne të rëndësishëm në Lindjen e Mesme të dominuar nga përpjekjet për të bindur aleatët e Gjirit për të shtuar prodhimin e naftës dhe afrimin e Izraelit me Arabinë Saudite. Presidenti do të qëndrojë dy ditë në Jeruzalem para se të takohet me presidentin palestinez të premten në Bregun Perëndimor. Avioni presidencial “Air Force One” do të flututojë direkt nga Izraeli për në Xhedah të Arabisë Saudite. Zyrtarët amerikanë thonë se vizita e parë e Presidentit Biden në Lindjen e Mesme mund të ndihmojë në normalizimin e marrëdhënieve dipliomatike mes Izraelit dhe Arabisë Saudite. Në vigjilje të turneut të Presidentit Biden në Lindjen e Mesme Zëri i Amerikës bisedoi me koordinatorin e Këshillit të Sigurisë Kombëtare, John Kirby. Vizita e Presidentit Biden në Lindjen e Mesme ka një rëndësi të madhe për rajonin dhe sigurinë kombëtare amerikane, thotë për Zërin e Amerikës kordinatori i Këshillit të Sigurisë Kombëtare, John Kirby. Presidenti do të ketë një axhendë të ngjeshur bisedimesh, që nga përpjekjet e forcimit të mbrojtjes rajonale, përballjes me nevojat energjitike e deri tek angazhimi amerikan për zgjidhjen e konfliktit izraelito-palestinez dhe normalizimi diplomatik mes Arabisë Saudite dhe Izraelit, thotë për Zërin e Amerikës John Kirby, Koordinator për Komunikime Strategjike në Këshillin e Sigurisë Kombëtare. Ai thotë se Arabia Saudite vazhdon të mbështesë përpjekjet amerikane në Gjirin Persik për minimizimin e aktiviteteve destabilizuese iraniane. Zoti Kirby thotë se Presidenti Biden do të bisedojë me vendet partnere të gjirit lidhur me përpjekejt kundër terrorizmit, sigurisë energjitike dhe ushqimore dhe ndryshimeve klimatike, mes të tjerash. Zoti Kirby thotë normalizimi do të sillte përfitime si për izraelitët ashtu dhe për fqinjët e tyre arabë dhe do të ishte në shërbim të interesave amerikane të sigurisë. Presidenti Biden do të shprehë mbështetjen për zgjidhjen me dy shtete të konfliktit izraelito-palestinez, kur të takohet me presidentin palestinez Mahmud Abbas në Bregun Perëndimor. Zoti Kirby theksoi rëndësinë e mbrojtjes kolektive përballë kërcënimeve nga Irani. Nga Izraeli, Presidenti Biden do të shkojë në Xhedah të Arabisë Saudite, hera e parë që një president amerikan fluturon direkt nga Tel Avivi në Xhedah. Ky është një tjetër sinjal nga sauditët, të cilët ende nuk e njohin Izraelin.